Public procurement notice: Contract Notice
Published: 2022-12-07
Buyer: Luonnonvarakeskus
Country: FI
Contract type: Services
Procedure: Open procedure
CPV classification: 34711500: Military aeroplanes | 60400000: Air transport services | 60424120
Estimated value: 2180000 EUR
Submission deadline: 2023-01-02
Award criteria: The most economic tender

Technical requirements: Luonnonvarakeskus (jäljempänä Luke) hankkii lentopalveluita. Kilpailutettavat lentopalvelut on jaettu seuraaviin osa-alueisiin:
Hankinta toteutetaan puitejärjestelynä, jossa palveluntarjoaja valitaan avoimella menettelyllä. Hankinta on EU-kynnysarvon ylittävä palveluhankinta.
Osa-alueelle 2, 3 ja 4 valitaan kaksi (2) palveluntarjoajaa kutakin osa-aluetta kohden. Osa-alue 1 hirvien lentolaskennat on jaettu kahteen (2) eri maantieteelliseen laskenta-alueeseen. Osa-alueelle 1 valitaan kaksi (2) palveluntarjoajaa/laskenta-alue.
Palveluntarjoaja voi jättää tarjouksen yhteen tai useampaan osa-alueeseen. Osa-alueen 1 osalta palveluntarjoaja voi jättää tarjouksen joko molempiin tai vain toiseen osa-alueen laskenta-alueeseen. Hankintayksikön on valittava puitejärjestelyyn ilmoitettu määrä toimittajia, jollei soveltuvuusvaatimukset täyttäviä tarjoajia tai hyväksyttäviä tarjouksia ole vähemmän. Siinä tapauksessa hankintayksikkö voi muodostaa yhden toimittajan puitejärjestelyn.
Palveluntarjoajan valinta perustuu puitesopimusta edeltäneessä tarjouskilpailussa yksilöidyn tarjousvertailun perusteella muodostettuun etusijaisuusjärjestykseen siten, että valinta kohdistuu järjestyksessä ensimmäiseen palveluntarjoajaan. Mikäli palveluntarjoajalla ei ole mahdollista toimittaa lentopalvelua puitesopimuksen mukaisesti ja edellyttämässä määräajassa, Luke on oikeutettu siirtymään etusijaisuusjärjestyksessä seuraavaan palveluntarjoajaan.
Hankintasopimukseen ei sisälly määräostovelvoitetta, vaan palveluita tullaan sopimuskaudella hankkimaan Luken tarpeen mukaan.
Kilpailun perusteella solmittava sopimus ei tuota palveluntarjoajalle yksinoikeutta sopimuksessa määriteltyyn palveluun.
Kukin osa-alue vertaillaan ja pisteytetään erikseen. Luke tulee laatimaan puitejärjestelyyn perustuvan hankintasopimuksen osa-aluekohtaisesti valittujen palveluntarjoajien kanssa.
Luke hakee vuosittain maa- ja metsätalousministeriöltä rahaa hirvien lentolaskentaan helikopterin avulla  Lapin, Kainuun, Pohjois-Pohjanmaan, Pohjanmaan ja Pohjois-Karjalan maakunnissa. Lentoja voidaan suorittaa myös em. alueen ulkopuolella, jos tarve niin vaatii. Vuosittain lennettävät alueet määräytyvät Luken laskentasuunnittelun mukaisesti. Lähtökohtaisesti Luke saa tiedon rahoituspäätöksestä vuoden loppuun mennessä.
Lentolaskennat tehdään pääasiassa tammi-helmikuussa, jos rahoitus myönnetään ja olosuhteet ovat riittävän hyvät eläinten laskemiselle (mm. laskenta-alueella on riittävästi lunta eläinten havaitsemiseksi).
Palveluntarjoajan on varattava tarpeeksi henkilökuntaa, jotta lentolaskenta pystytään suorittamaan mahdollisimman perättäisinä päivinä ottaen huomioon sääolosuhteet ja mahdolliset koneen huoltoon liittyvät toimenpiteet. Lentolaskentaa suoritetaan myös viikonloppuisin.
Kutakin laskenta-aluetta varten tarvitaan yksi (1) helikopteri ja lentäjä. Kullekin laskenta-alueelle kertyy vuosittain 90-150 lentotuntia/helikopteri.
Laskenta-alueet on jaettu niin, että kaksipaikkaisella helikopterilla lennetään pohjoisimmilla avoimilla ja harvapuustoisilla alueilla, joita ovat mm. Kolari, Kittilä, Sodankylä, Kemijärvi, Salla ja niiden pohjoispuolella olevat Lapin kunnat. Kaksipaikkaiseen helikopteriin tulee yksi (1) Luken laskija lentäjän lisäksi.
Etelämpänä puuston latvuspeittävyys on suurempi, ja siitä johtuen luotettavaan laskentaan tarvitaan enemmän havainnoitsijoita. Näillä alueilla käytetään nelipaikkaista helikopteria, johon lentäjän lisäksi koneeseen tulee kolme (3) Luken laskijaa. Hyvä näkyvyys helikopterista laskettavalle alueelle jokaisen laskijan kohdalta on erittäin tärkeää.
Hirvien lentolaskentaan sopiva helikopterityyppi on esim. mäntämoottorihelikopteri Robinson R 22 (pohjoisemmilla alueilla) tai vastaava ja R 44 (eteläisemmillä alueilla) tai vastaava.

Eligibility requirements: Kuvattu hankinta-asiakirjoissa.

Award value: 2180000